HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Tänään jatkamme brasilialaisen pastori Denilsonin haastattelua.
Ehkä näitkin osan 1. Ellet, katso se, -
sillä se oli tosi voimallinen. Haastattelu kesti noin tunnin.
Emme voineet näyttää sitä kerralla TV:ssä. Se olisi ollut liian pitkä.
Sen voi katsoa kokonaan myös YouTube-kanavaltamme.
Olen aika varma, että tänään saat innoitusta ja rohkaisua, -
sillä todistukset ovat uskomattomia.
Pastori Denilson on kokenut paljon elämänsä aikana.
Hän sairasti koronan. Hän melkein kuoli, -
mutta Herra toi hänet takaisin elämään ja antoi toivon.
Hän johtaa Brasiliassa suurta kirkkoa, jossa on useita seurakuntia.
Hänen työnsä etenee huikeasti.
Jos tarvitset toivoa tai rohkaisua elämääsi, -
uskon, että haastattelu sytyttää elämässäsi uskoa ja rohkaisua.
Ehkä kamppailet jonkin sairauden tai hengellisen ongelman kanssa -
tai sinulla on perhehuolia. Mitä ikinä.
Näet, että niin kuin Herra auttoi pastori Denilsonia, -
Hän haluaa auttaa myös sinua.
Sinulla voi olla vaikeaa.
Mutta uskon, että kun kohtaamme haasteita ja vaikeuksia, -
tulisi rakentaa uskoa sitäkin enemmän.
Nyt ei ole aika antautua masennukselle ja toivottomuudelle.
Nyt on aika rohkaistua, etsiä Herraa -
ja ruokkia uskoa.
Syy, miksi tuomme sanomia, haastatteluja, -
podcasteja ja monia muita toivon välittämisen muotoja, on se, -
että saisit helpotusta, rohkaisua ja voimaa vaelluksessasi Herran kanssa.
Monet kaipaavat epätoivoisesti ihmettä.
Monilla on koetuksia ja ahdinkoa.
Elämme aikaa, jolloin maailma etsii vastausta.
Uskon, että tällaiset kertomukset -
ovat toivon kipinä kaikille sitä tarvitseville.
Siksi tuomme niitä sinulle.
Tutustu myös podcastiimme, -
jota voi seurata kaikilla suurimmilla alustoilla, -
kuten Spotifyssä ja Apple Podcasteissa.
Etsi sanoilla Hermes Falcao Jr. tai Revival Explosion Ministries.
Niiden sanomat vahvistavat uskoasi tällaisina aikoina.
Ellet vielä ole tilannut YouTube-kanavaamme, tilaa se.
Kanavan nimi näkyy ruudussa.
Tilaa se, niin voit osallistua suoriin lähetyksiin, joita teemme viikoittain.
Haluamme rohkaista uskoasi ja virkistää uskoasi Jumalaan.
Tiedämme, että Jumalalle kaikki on mahdollista.
Pastori Denilsonin kaltaiset todistukset innostavat uskomaan enemmän.
Jos Jumala pystyi nostamaan hänet sairaalasängystä -
ja saamaan hänen työnsä jatkumaan ja tavoittamaan tuhansia, -
Hän voi ehdottomasti auttaa sinuakin millaisessa tahansa tilanteessa.
Katsotaan haastattelu. Se rakentaa uskoasi.
Sen jälkeen rukoilemme sinun ja perheesi puolesta Jeesuksen nimessä.
Voisit luonnollisessa mielessä olla kuollut, -
mutta Jumala halusi sinun olevan täällä nyt -
ja toimivan aktiivisesti Hänen käytössään -
tämän sukupolven keskuudessa ja tässä aikakaudessa.
Elämme ratkaisevia aikoja.
Maailma etsii vastauksia.
Kriisejä ja kaaosta on paljon.
Uskon, että seurakunnissa tarvitaan yliluonnollisuutta enemmän kuin ikinä.
Jos joskus on aika, jolloin tarvitsemme Jumalan yliluonnollista voimaa, -
tuo aika on nyt.
Aamen. -Uskotko sen, pastori?
Uskon koko voimallani.
Rukoilemme hetken kuluttua.
Tahdon rohkaista olemaan uskon paikalla -
vastaanottamaan kaiken, mitä Taivaalla on sinua varten.
Uskon, että vapautuu voimakas voitelu.
Itse asiassa jos sinulla on rukouspyyntö, -
kenties joku läheisesi on sairas tai demonien sitoma.
Kirjoita pyyntösi kommenttikenttään, -
sillä aiomme rukoilla puolestasi yhdessä sopien.
Jeesus sanoi, että mitä sidomme maan päällä, -
se on oleva sidottu taivaassa.
Ja mitä vapautamme maan päällä, se on oleva vapautettu taivaassa.
Kosketamme yhdessä sopien tänään -
elämääsi Jeesuksen nimessä.
Pastori... -Pastori Hermes.
On erittäin tärkeää sanoa, että tässä hetkessä -
kukaan ei saa olla itsekäs.
Meidän pitää jakaa tätä suoraa lähetystä, -
sillä minun voittoni tulee, -
kun tahdon, että muutkin saavat voiton.
Aivan.
Joten juuri tässä hetkessä -
Jumala tahtoo käyttää sinua -
tuomaan muitakin saamaan tämän saman ihmeen.
Uskon niin.
Ihmiset jakavat netissä kaikenlaista.
Jos kyseessä on vitsi, se jaetaan äkkiä.
Nopeasti WhatsApp-ryhmään.
En vastusta vitsejä. Minusta on kiva nauraa.
Mutta kun kyse on ihmeeseen uskomisesta tai rukoilemisesta, -
ihmiset kaihtavat sen jakamista.
Jaa lähetys.
Jos olet uusi kanavalla, tilaa kanava.
Tykkää videosta.
Kommentoi. Kaikki se auttaa Jumalan Sanaa etenemään.
Aamen. Jakakaa sitä. Rukoilemme tänään monien ihmisten puolesta.
Onko muita todistuksia ihmisistä, jotka ovat hiljattain vapautuneet?
Monia, mutta haluan kertoa yhdestä, joka tapahtui tässä kuussa.
Jatka vain.
Tällä naisella oli paljon uskoa, ja hän oli hyvä kristitty.
Hän etsi minut kertoakseen -
miehestä, joka ei pystynyt kävelemään.
Mies oli erittäin terve, mutta hän menetti kävelykykynsä yhdessä yössä.
Nainen oli seurannut minua.
Hän seurasi minua, kun Jumala paransi kauttani -
kuuluisan jalkapalloilijan täällä Brasiliassa.
Jalkapalloilija oli hyvin kuuluisa. Hän oli saavuttanut paljon -
pelatessaan Vasco da Gama -joukkueessa.
Hän oli eräänlainen jalkapalloikoni.
Jalkapallon lempinimi on Cocada.
Cocada juhli mestaruutta Brasiliassa tehtyään maalin päätösottelussa.
Ottelua Maracanãssa seurasi 100 000 ihmistä.
Kaikki Vasco da Gama -seuran fanit -
rakastavat ja jumaloivat häntä.
Hän tuli seurakuntaani pyörätuolissa.
Sanottiin, että se jalka, jolla hän oli tehnyt maalin -
ja varmistanut mestaruuden, oli jalka, jolla hän ei pystynyt kävelemään.
Jumala antoi minulle näyn nappulakengästä, -
joka oli haudattu hautausmaalle.
Rukoilin ja mursin sen noituuden.
Seurakunta oli tupaten täynnä.
Jumalanpalvelus striimattiin ympäri maailmaa.
Mies nousi pyörätuolistaan ja alkoi kävellä. - Kiitos Jumalalle.
Hän oli käyttänyt rahaa Brasilian parhaisiin lääkäreihin.
Kukaan ei osannut sanoa, mikä vaivaa aiheutti.
Viimeinen lääkäri oli sanonut, -
että jalka joudutaan amputoimaan.
Mutta sinä iltana Jumalan armo kosketti sitä miestä. - Halleluja.
Ja mies juoksi edes takaisin kirkossa.
Ja se nainen, sisar, joka etsi minua, -
näki sen sinä päivänä.
Hän kertoi eräästä toisestakin miehestä, -
jolla oli samanlainen tilanne kuin jalkapalloilijalla.
Menin miehen kotiin ja esitin kysymyksen.
Kysyin: "Uskotko profeetalliseen sanaan?"
Hän sanoi uskovansa.
Sinä päivänä profetoin hänelle. Hän parani ja käveli Jumalan kunniaksi.
Mahtavaa. Halleluja.
Kiitos Herralle! Kaksi ihmistä nousi pyörätuolista sinä iltana.
Juuri niin. - Aamen.
Se on mahtavaa, -
sillä ihmisten tarvitsee nähdä, että Jeesus on sama.
On hienoa lukea Raamatusta sokeasta Bartimeuksesta -
ja verenvuototautia sairastaneesta naisesta.
Mutta uskon, että niiden tarkoitus on innoittaa meitä tätä päivää varten.
Jeesus sanoi, että jos uskotte, näette Jumalan kirkkauden.
Hän sanoi myös, että ne, jotka uskovat Hänen nimeensä, ajavat ulos henkiä -
ja laskevat kätensä sairaiden päälle ja nämä paranevat.
Hän sanoi, että ne, jotka uskovat, tekevät samoja tekoja kuin Hän -
ja vielä suurempiakin, sillä Hän menee Isän luo.
Iloitsen todella näistä todistuksista, -
koska uskon, että Jumala haluaa koskettaa yhteiskunnan kaikkia osia -
jalkapallon pelaajista poliitikkoihin, -
prostituoituihin, kodittomiin, -
rikkaisiin liikemiehiin.
Evankeliumi on sama -
jokaiselle ihmiselle.
Aamen. Haluan rohkaista teitä -
olemaan valmiina, sillä alamme rukoilla n. viiden minuutin kuluttua.
Uskomme, että Jumalan voima alkaa virrata.
Jos olet sairas, sinä paranet.
Jos olet kahlehdittu, sinä vapaudut.
Jos olet ahdistettu, tämä on vapautuksen päivä.
Sillä lailla. Kiitos Herralle.
Vielä yksi kysymys ennen kuin rukoilemme.
Mitä uskot Jumalan sanovan seurakunnalle juuri nyt?
Ei vain sinun seurakunnallesi vaan seurakunnalle yleisesti.
Maailmanlaajuiselle seurakunnalle.
Uskon, että Jumala on antamassa merkkejä -
seurakunnan viimeisistä päivistä maan päällä.
Uskon, että Herra hälyttämässä ja herättämässä sukupolvea...
Aamen.
...jotta se voi elää lopunaikojen yliluonnollisuudessa.
Sana sanoo, että Jumala on sama eilen, tänään ja ikuisesti.
Uskon merkkejä. Uskon, että tulee herätyksen taivas.
Aamen. Niin minäkin uskon.
Uskon, että elämme lopunaikoja.
Lopunaikoina seurakunnan ei pidä olla pelokas.
Monet pelkäävät.
Jeesus ei sanonut: "Kun tämä tapahtuu, -
menkää sängyn alle piiloon, kunnes minä palaan."
Hän ei sanonut niin.
Hän sanoi: "Kun kaikki tämä tapahtuu, -
nostakaa päänne, sillä vapautuksenne on lähellä."
Uskon, että meidän pitää tehdä työtä siihen asti, kun Hän tulee.
Ei pidä vain odottaa ja odottaa.
Odottaa Hänen tuloaan.
Tulee tehdä sitä, mitä Jeesuskin teki, siihen saakka, kun Hän tulee.
Hän tapaa meidät kiireisinä -
tekemässä Valtakunnan työtä, -
osoittamassa Jumalan voimaa tälle sukupolvelle.
Meitä odottaa suuri sielujen sadonkorjuu.
Sillä lailla. Tunnen nyt Pyhän Hengen.
Olin Portugalissa noin 12 vuotta sitten.
Eräällä naisella oli rinnassaan kymmenen kasvainta.
Se oli ensimmäinen lähetysmatkani muualle kuin Brasiliaan tai USA:han.
Nainen oli rukousjonossa.
Hän kertoi kasvaimistaan.
Tunsin Jumalan voiman ja uskon lahjan, -
kun tietää, että se tapahtuu.
Kirosin kasvaimet.
Käskin niiden kuihtua.
Nainen kaatui Jumalan voimasta.
Ylös päästyään hän meni tarkistamaan tilanteen -
naistenhuoneeseen.
Kaikki kasvaimet olivat poissa.
Hän uskoi, että yhdeksän kasvainta, -
jos Jumala saa kymmenen kuihtumaan, Hän saa yhdeksänkin.
Jeesuksen nimessä, aamen.
Lähde ihmeiden lähetysmatkalle Brasiliaan.
Voimallisia kokouksia, pelastumisia, ihmeitä.
Näe Jumalan voima toiminnassa.
Kampanjoita, ruoanjakoa köyhille, -
lastentapahtumia ja paljon muuta.
Ihmeiden lähetysmatka Brasiliaan 4.―12. lokakuuta 2022.
Ilmoittaudu heti.
Kiitos Jumalalle! Jatkamme studiosta.
Uskon, että pastori Denilsonin todistus on rohkaissut uskoasi.
Rukoilemme pian uskoen, että Jumala koskettaa sinua ja perhettäsi.
Uskon, ettet katso tätä sattumalta.
Herra haluaa tehdä elämässäsi jotain voimallista.
Itse asiassa tahdon kutsua sinut kanssamme Brasiliaan.
Näitte äsken siitä mainoksen.
Se on huikea mahdollisuus -
kokea Jumalan voima omakohtaisesti.
Uskotko, että Jumala haluaa käyttää elämääsi ja käsiäsi?
Uskotko, että sinä olet -
Kristuksen jalat ja kädet tässä maailmassa?
Jokainen, joka on ollut mukanamme vuosien aikana...
Olemme vieneet satakunta ihmistä lähetyskentälle.
Ihmisiä on tullut Lähi-idästä, USA:sta, Suomesta, Norjasta ja Afrikasta -
mukaamme lähetysmatkoille. Olemme käyneet Brasiliassa, -
Uruguayssa, Filippiineillä ja Dominikaanisessa tasavallassa.
Olemme nähneet Jumalan väkevän käden käyttävän ja nostavan ihmisiä.
Heidän silmänsä ovat avautuneet sille, että Jumala haluaa käyttää heitä.
Olen varma, että Jumala tahtoo käyttää elämääsi -
ja Hän haluaa, että sinusta tulee astia näitä lopunaikoja varten.
Jos haluat Brasiliaan, ja saatat sanoa, ettei sinulla ole rahaa, -
mutta jos haluat, lähetä sähköpostia tähän osoitteeseen.
Matka on 4.―12.10. Älä anna minkään estää sinua, -
jos koet sydämessäsi, että sinun pitää tulla.
Jos koet, että Jumala kutsuu sinua Brasiliaan, sinun täytyy tulla.
Ota uskonaskel ja lähde mukaamme. Uskon, että elämäsi muuttuu ikihyviksi.
En liioittele yhtään. Kaikki, jotka ovat olleet mukanamme, -
myös suomalaiset, voivat todistaa samasta asiasta.
Lähetä meille sähköpostia. Pyydä hakemusta.
Lisätietoja on kotisivuilla.
Haluan nähdä sinut Brasiliassa.
Monet seurakunnat haluavat ottaa vastaan tiimimme.
Autamme köyhiä, evankelioimme, käymme orpokodeissa ja niin edelleen.
Uskon, että se, mitä pastori Denilson äsken kertoi, -
on esimerkki siitä, mitä tulemme kokemaan.
Saamme nähdä Jumalan väkevän käden koskettavan tuhansia sieluja -
brasilialaisten keskuudessa.
Haluan rukoilla puolestasi.
Jos olet sairas ja uskot Jumalan tekevän ihmeitä ja vapauttavan, -
nyt on hetkesi ja mahdollisuutesi.
Ei ole sattumaa, että katsot tätä tänään.
Rukoilen ahdistettujen, kamppailevien ja alas painettujen puolesta.
Uskon, että Jumalan voima on täällä juuri nyt, missä oletkin.
Rukoillaan yhdessä Jeesuksen nimessä.
Ole valmis vastaanottamaan. Jos pystyt, kohota kätesi -
ja ota vastaan tämä rukous Jeesuksen nimessä.
Isä, kiitän jokaisesta katsojasta -
eri puolilta maailmaa.
Rukoilen, että kosketat heitä väkevällä kädelläsi.
Vapauta alas painetut.
Katkaise masennuksen kahleet -
sekä surun ja murheen kahleet.
Vuodata heille Herran iloa.
Rukoilen sen puolesta, joka kärsii ja on täynnä tuskaa.
Rukoilen, että se helpottaa ja vapaudut.
Rukoilen, että kaikki kahleet ja sidokset katkeavat.
Kiitos, että katkaiset sairauden ja taudin kahleet -
sekä masennuksen siteet. Kiitos, että kosketat heitä väkevästi.
Jeesuksen nimessä vapautan sinut Jumalan voimalla.
Isä, rukoilen, että alkavat jälleen unelmoida ja täyttyvät taas toivolla -
Jeesuksen ihmeellisessä nimessä.
Suo, että tulee todistuksia ihmisiltä, jotka vapautuvat nyt.
Parane ja vapaudu Jeesuksen väkevässä nimessä! Aamen.
Jumalan siunausta! Nähdään ensi kerralla. Olet rakas.
Kiitos seurasta tänään!
Ohjelmamme on näkynyt TV7:llä nyt yhdeksän vuotta.
Sinä aikana työmme on kasvanut. Olemme julistaneet ilosanomaa.
Ihmisiä on pelastunut, parantunut, vapautunut ja rohkaistunut uskossa.
Jos uskot tähän työhön, ja ohjelmat ovat siunanneet sinua, -
kylvä siemen. Tukitiedot ovat ruudussa.
Lahjoita jo tänään. Sillä tavalla olet mukana levittämässä evankeliumia -
ja rakentamassa uskovia monissa eri maissa.
Siunausta! Olet meille rakas. Kiitos kumppanuudestasi.
Ystävyytesi ja kumppanuutesi on työllemme tärkeää.
Olet meille hyvin rakas. Jumalan siunausta! Tehdään se.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz